صادقی بیگ تورک افشار طایفاسینا منسوب اوْلان اصیلزاده بیر عاییله‌ده دونیایا گلمیش‌دیر. او، ۱۵۳۳-نجو ایلده تبریزده دوغولموش و هله اوشاقلیقدان شعر و نقاشلیغا ماراقلانمیشدیر. ایگیرمی یاشیندا ایکن آتاسینی ایتیرن صادقی درویش لیباسیندا عرب دونیاسینین بیر چوخ اؤلکه و شهرلرینی گزمه‌یه چیخیر. وطنه دؤندوکدن سوْنرا ایسه خیردا حاکیملرین مالیکانه‌لرینده تصروفات ایشلرینده چالیشمیشدیر.